
DISSERTATIO  MEDICA 


INAUGURALIS, 


DE 


FEBRE  PUERPERA. 


PMEMIUM. 


±1  ujusce  academiae  legibus  obtemperans,  qu® 
ex  gradum  Doctoris  ambientibus,  dissertatio¬ 
nem  de  re  aliqua  ad  medicinae  scientiam  per¬ 
tinente,  requirit ;  materiam  opusculi,  ex  omnibus 
aliis,  Febrem  Puerperam  elegi.  Hanc  ut  seli¬ 
gerem,  impulit  imprimis ,  occasio,  quse  mihi  eam 
videndi  cum  in  Nosocomio  Eblanensi  Puerperis 
accomodato,  tum  per  Urbem,  copiam  suppedi¬ 
tavit.  Discipulus  hujus  enim  Domesticus 
a  calendis  mensis  Augusti  1813,  ad  Calen- 

das  Februarii  usque  1814  remansi;  intra  quatuor 
cujus  spatii  menses  primos,  haec  tristis  febris,  quasi 
epidemica,  grassata  est  exitio  multis  ;  et  cum  se¬ 
nior  discipulus  a  primo  Novembris  fuerim,  hoc 
malum  videre,  ut  per  urbem  occurreret,  et  ali¬ 
quas  illo  implicitas  tractare  mihi  contigit : 
Deinde ,  quod  nullam  hujus  morbi  historiam  in¬ 
venire  potui,  phaenomena  iis,  quae  in  Noscomio 
vidi,  prorsus  similia  describentem.  Fines  solitos 
ne  commentariolo  sequenti  transeam,  morbum 
tantum  describere  conabor,  qualis  in  Nosocomio 
inter  tempus  supra  dictum  apparuit :  et  paucas 
tantum  observationes  adjungam,  de  phaenome¬ 
nis  ipsis,  ut  vidi,  ex  necesse  manantes ;  scripto¬ 
rum  quia  rationem  reddere  auctorum,  de  Febre 
Puerpera,  qui  multi  sunt,  (et  inter  alios  Hippo¬ 
crates)  eaque  cum  observatione  propria,  utcun¬ 
que  imperfecta  comparare,  ultra  fines  praescrip¬ 
tos  longe  me  perduceret. 

P?  imo,  Igitur  symptomata,  et  phaenomena 
hujus  febris,  qualia  in  Nosocomio  visa  sunt,  quam 
accuratissime  memorabo;  quae,  ni  fallor,  satis 
i  orent  ad  morbum  ab  omnibus  aliis  dignoscen- 

dum,  atque  ad  prognosin  haud  omnino  obscu¬ 
ram  efficiendam :  quoniam  manifeste  patebit 
febrem  omnibus  fere  lethalem,  quas  occupa¬ 
verat,  evasisse. 

SccundOj  De  causis  pauca  dicam. 

Tertio ,  De  effectibus  remediorum  multorum, 
et  medicomentorum,  quae  febricitantibus  in  No¬ 
socomio  data  fuerunt,  loquar,  et  de  vi  eorundem 
in  paucis  hujus  febris  exemplis,  ut  per  urbem  se 
ostendit,  quibus  ipse  haec  ministravi. 

Quarto ,  Phaenomena  morbida,  inter  cadavera 
inspiciendum  viginti  circiter  Puerperarum,  a  fe¬ 
bre  sublatarum,  observata  perbreviter  attingam. 

Quinto ,  Et  ultimo ,  pauca  verba  de  prophy- 
laxi  subnectam.  • 

MORBI  HISTORIA. 

Puerperas  post  naturalem,  difficilem,  Prae- 
ternaturalem ,  vel  anomalum  partum,  pariter 
haec  febris  invasit ;  sed  nullas  ante  partum,  et 
neminem  omnino,  nisi  Puerperas.  Illarum  haud 
paucae,  quas  febris  invasit,  multum  animi  angi 
ante  impetum  ejus  visx  sunt,  In  omnibus  No- 

socomii  partibus  febris  grassata  est,  nunc  plures 
febricitabant  in  aliis  conclavibus,  nunc  in  aliis 
vicissim;  sed  in  paucis  horum,  quodam  tem¬ 
pore,  plures  febricitabant,  et  vita  etiam  dece¬ 
debant,  quam  in  aliis ;  quse  tunc  per  tres  circe- 
ter  hebdomadas  clausa,  probe  ventilata,  et  fumi¬ 
gata  aere  nitrico,  et  aliismultis,  fuerunt.  Hocmo- 
do  conclavium  plurima  vicissim  purgata  fuere; 
tamen  febris  in  aliis  haud  omnino  domita  gras¬ 
sata  est;  et  ubi  in  illas  Nosocomii  partes  more 
dicto  purificatas  Puerperae  rursus  admissae  fue¬ 
runt,  rursus  etiam  rediit  febris  in  illas  sub  pristina 
iorma.  Omnes  ad  unam,  in  quovis  conclave, 
Puerperas  nunquam  simul  febris  invasit ;  quam¬ 
vis  omnes  eodem  die,  vel  nocte  plerumque  par¬ 
turierunt.  Puerperae  circiter  octo  in  quodque 
conclave  simul  admissae  sunt;  tres,  vel  quatuor 
quarum,  interdum  majorem,  interdum  etiam 
minorem  numerum,  vespere  tertii,  vel  mane 
quarti  diei  post  partum,  hic  morbus  invasit. 
Hac  ordine,  in  omnibus  Nosocomii  partibus,  fe¬ 
bris  incepit.  Mirum  nonnihil  videtur,  quod,  in 
unoquoque  conclave,  Puerperas  in  Lectis  inter 

se  remotis  observata  esset  febris  plerumque  in¬ 
vadere.  In  lectis  duobus  vicinis  Puerperae  fe¬ 
bre  stepe  aegrotabant,  et  vita  decesserunt,  altera 
tamen  in  tertio  lecto,  qui  unus  inter  alios  duos 
fuit,  tutb  evasit,  nulla  febris  symptomata  osten¬ 
dens,  quamvis  eodem  tempore,  ut  alia?,  prolem 
ederat.  Sic  vespere,  vel  nocte  tertii,  post  par¬ 
tum,  diei,  cum  rigore  insigni,  febris  fere  seniper 
incepit,  functionibus  antea  plerumque  naturali¬ 
bus,  et  nullis  symptomatibus  prasmonitis  prae¬ 
gressis.  ilic  rigor  perlongum  tempus  duravit, 
magnopere  vexavit,  et  exceptus  fuit  stadio  ca¬ 
lido,  et  sudorifico  :  sed  his  perbrevibus  pro  rato 
rigore.  Interdum  pauci  rigores  abnormes,  in¬ 
certis  temporibus  in  decursu  morbi,  apparuerunt. 
Brevi  post  morbi  accessionem  tempore,  de 
dolore  abdominis  gravi  multum  queri  inceperunt 
aegra?;  quem  ad  aliquam  unam  partem  ejus 
plerumque  referre  non  potuerunt.  Dolor  hic 

eti&in  apud  initium,  abdomine  presso,  multum 

% 

auctus  fuit;  in  progressu  vero  morbi  sine  in¬ 
termissione,  et  cum  remissionibus  raris  tau- 
tum,  et  brevibus  ingravescebat ;  donec  saltem 

parietes  abdominis  anteriores,  levissimi  tac¬ 
tus  in  quavis  parte,  impatientes  fiebant,  etiam 
ponderis  toralium.  Abdominis  tensio,  et  molis 
ejus  incrementum,  cum  dolore  fere  cooeva  fue¬ 
runt,  tamque  insigniter  increverunt,  ingrave- 
cente  morbo,  ut  terminationem  lethalem  versus, 
abdominis  moles  multo  major,  quam  ante  par¬ 
tum,  saepe  fuit.  Linea  rubra  a  regione  pubica 
ad  umbilicum  serpens,  quem  describit  Tissot, 
et  quae  (ut  ille  ait)  nigra  evadens  mortem  por¬ 
tendit,  non  adfuit.  Pulsus  arteriarum  semper  ab 
initio,  valde  frequentes,  celeres,  exilissimi,  et  de¬ 
bilissimi  fuerunt;  etomnino  sentiri  non  potuerunt 
sexdecem,  vel  viginti  quatuor  spatio  horarum  an¬ 
te  mortem.  Adeo  insignis,  etiam  in  principio, 
pulsus  fuit, utpereum  hunc  morbum  ab  aliis  opti¬ 
me  dignoscere  potuimus  ;  scilicet  ab  Ephemera, 
vulgo  dicta  JVeed ,  quae  Puerperas,  incertis  post 
partum  temporibus,  haud  infrequenter  invadit, 
sed  plerumque  sine  periculo;  ab  inflammatione, 
gangraena,  &c.  uteri,  orientibus  ex  injuria  ei  fac¬ 
ta;  quae  in  partibus  difficilibus,  &c.  interdum  in¬ 
evitabilis  est,  ubi  febris  non  supervenit;  ahfHW» 

Ja;  a  moliminibus  post  partum  interdum  oc¬ 
currentibus  anglic£  after  pains.  Symptomata 
quidem  febris  P at ho gnomonica  multa  hic  pos¬ 
sim  enumerare ;  sed  haud  opus  mihi  videtur, 
qnia  plenius  conspici  possunt  totam  historiam 
perlegendo:  de  pulsu  hoc  modo  loquor,  osten¬ 
dendi  causa  tantum,  quam  insignis  fuit.  Calor 
trunci  corporis  apud  initium  parum  auctus  ple¬ 
rumque  fuit,  sed  etiam  tunc  extrema  potius  frigi¬ 
da  fu£re,  et  brevi  tempore  elapso  frigidissima 
fiebant.  Cutis  ab  initio  potius  pallida,  et  squa¬ 
lida  fuit,  .et  provecto  morbo,  sudore  frigido, 
et  oleoso  madescebat;  qui  semper  magnope¬ 
re  auctus  fuit,  cum  magna  Extremorum  frigi- 
ditate  finem  versus  lethalem.  Nullae  petechise 
vel  vibices,  in  ullo  febris  stadio,  sese  ostend¬ 
erunt.  Tumor  erysipelatosus  quem  Doctor 
Denman  describit,  non  adfuit  ubi  febris  bene 
notata  fuit;  sed  duo  exempla  morborum  spora- 
dicorum  vidi;  in  quibus  tumor  ejus  descriptioni 
accurate  respondens,  se  ostendit;  tamen  Puerpe¬ 
rae  ambae  bene  convaluerunt.  Lingua  madida, 
sed  sordida,  et  albida  fuit,  ingravescente  morbo 

sordidisima  et  siccior  fiebat,  dentibus  fusca  sorde 
interdum  oblinitis;  sed  non  tam  sicca,  fissa,  et 
nigra,  ut  in  Typho  graviore.  Capitis  dolor 
haud  multum  urgebat;  sed  nausea,  sensus  gravis 
oppressionis  in  regione  epigastrica,  liquoris  vi¬ 
ridis  vomitus  ab  initio  vexarunt;  progresso 
morbo,  vomitio  frequentior  evadebat,  et  maxime 
aegras  vexabat,  liquor  nunc  vomitu  ejectus  flavus 
fiebat;  sed  terminationem  versus  lethalem,  vomi¬ 
tus  in  singultum  mutatus  fuit, et  liquor  ejectus  ni¬ 
gri  coloris,  vel  infuso  coffeae  similis,  fiebat.  Sitis 
gravis  et  magnum  frigidi,  et  acidi  potus  desideri¬ 
um  adfuerunt;  qui  sumptus  vomitu,  vel  singultu 
statim  rejectus  fuit,  cum  multo  liquoris  biliosi. 
Alvus  plerumque  astricta  fuit;  et  saepe  promove¬ 
ri  non  potuit,  nisi  catharticis  fortioribus,  cum 
enematibus.  Faeces  haud  naturales,  sed  graveo¬ 
lentes,  et  foetidissimae  semper  fuerunt.  Unum  ex¬ 
emplum  vidi,  in  quo  cathartica,  et  enemata  orn- 
ninoad  ciendum  alvum  imparia  fuerunt;  inspecto 
cadavere,  in  flexura  sigmoidea  coli  strictura  in¬ 
venta  fuit.  Loehia,  usque  ad  accessum-  morbi, 
naturalia  plerumque  fuere ;  post  hanc  tamen 

pluries  evanuere,  nec  rursus  apparuere,  ubi 
morbus  lethalis  fuit.  Lactis  etiam  secretio, 
ante  febris  impetum,  naturalis  fuit,  brevi  vero 
tempore  post,  suspensa,  et  interrupta  fuit,  vel 
si  lac  secretum  esset,  statim  resorptuin  est.  Uri¬ 
na  turbida,  et  potius  foetida  plerumque  fuit. 
Respiratio  difficilis,  et  brevis;  propter  diaphrag- 
I matis,  et  musculorum  abdominalium  fune- 
tionem  impeditam,  dolore,  et  magna  abdominis 
mole.  Vultus  pallidus,  languidus,  et  anxius 
fuit,  conditionem  debilissimam  semper  prodidit. 
(Nonnullis  accessit  levis  faciei,  vel  genarum  ru¬ 
bor,  sed  cito  evanescens.  Oculi  segnes,  langui- 
;  di,  tristes  fu£re  ;  tunica  conjunctiva  inter  palbe- 
i  bras  dormientium  saepe  conspici  potuit.  Mens 
plerumque  sana,  sed  ab  initio  anxia,  despondens, 

;  et  eventum  mali  cupida  audiendi ;  paucae  autem 
f  in  ultimo  stadio  febris,  doloris,  et  periculi  im¬ 
pendentis  omnino  insciae,  e  lecto  surgere,  con- 
ratae  fuerunt,  domum  se  ituras  dicentes.  Ex- 
i.plum  unum  vidi;  in  quo  maniae  puerperae  febris 
tisuperveniebat,  et  ambae  aegram  vex&runt  ad  mor¬ 
tem  usque:  Cadaveris  inspectio  febrem  causam 

mortis  fuisse  ostendit  Hic  flebilis  morbus,  ves¬ 
pere,  vel  nocte  tertii  diei,  post  partum  incipiens, 
sine  intermissione  ingravescebat,  viribus  ejus 
quotidie  auctis,  donec  tandem  miseriis  quibus 
ars  prorsus  frustra  auxiliari  tentaverat,  mors 
finem  posuit.  Haec  plerumque  evenit,  die  sep¬ 
timo,  octavo,  yel  nono  post  partum, 

CAUSiE. 

Causas  hujus  febris,  tam  remotas,  quam  proxi¬ 
mas  hic  apponere  consuetudo  me  monet;  sed 
quum  penitus  cum  Doctore  Thompson,  Regio 
Professore,  Chirurgiae  Militaris  in  Academia 
Edinburgena,  consentiam;  qui  in  libro  suo  prae¬ 
lectionum  de  inflammatione,  sic  ait,  “  The  term 
proximate  cause,  it  is  obvious,  is  merely  another 
name  for  the  state  of  inflammation ;  and  being 
the  disease  itself,  it  neither  requires  nor  admits 
of  being  distinguished  from  it, page  50,  de  illis 
causis  tantummodo  loquar,  quae  remotae  dicun¬ 
tur;  et  in  praedisponentes,  et  excitantes  divi¬ 
duntur.  Ab  historia  hujus  morbi  quam  supra 
proposui,  fieri  non  potest,  quin  manifestum  sit. 

parturitionem  summam  causam  praedisponen- 
tem  fuisse.  Fortasse  propter  relaxationem,  mo¬ 
bilitatem  nervosam,  ct  irritabilitatem  auctas,  et 
repentinam  commutationem  in  contentis  abdo¬ 
minis  qua;  omnes  majore,  vel  minore  gradu,  in 
omni  partu  eveniunt.  Mentis  anxietas,  inter¬ 
dum  esse  causa  praedisponens  auxiliaris  visa  est. 
Neque  sentire  non  possum,  praedispositionem 
magnopere  auctam  esse,  alvi  astrictione;  qua; 
fere  semper  evenit  tempore  parturitionis,  omni¬ 
no  inter  pauperes  neglecta;  qua;  in  nosocomium 
plerumque  paucas  horas  tantum  ante  partum, 
veniunt;  praesertim  quum  bene  notum  est,  quod 
alvus  diu  astricta  morbos  organorum  digestio¬ 
nis  fere  excitat,  et  per  eos  totius  generis  nervo¬ 
si  perturbationem,  ct  morbos  denique  locales, 
vel  generales  *.  Gallici  nonnulli  opinati  sunt, 
retentionem  lactis  causam  praecipuam  febris 
Puerperae  esse;  quod  ad  probandum  haud  pauca 
argumenta  protulerunt;  quibus  omnibus  renuit 
Burserius.  Hujus  opusculi  termini  me  non  si¬ 
nunt  argumenta  utrimque  inserere,  nec  meum 

*  Vid,  Opera  Chirurgica  Abemethy. 

est  inter  illos  tantas  componere  lites;  sed  quo¬ 
niam  lactis  secretio  naturalis  fuit  ad  accessio¬ 
nem  febris  usque,  et  brevi  post  interrupta  fuit,de- 
fectum  secretionis  lactis  potius  sequelam  quam 
causam  febris  fuisse,  recipere  cogor.  Nonne 
analogia,  ab  imperfecto  ferfe  omnium  secretio¬ 
num  statu  in  aliis  febribus,  videretur  huic  opi¬ 
nioni  potius  arridere?  Ut  mihi  videtur, quod  dic¬ 
tum  est  de  secretione  interrupta,  vel  absorptione 
lactis  febrem  Puerpuam  ciente,  pariter  diceretur 
de  defectu  secretionis,  absorptione,  vel  retentio¬ 
ne  lochiorum  eam  ciente;  quoniam  illa  etiam  in 
quantitate  naturali  profluxerunt  ad  aggressum 
febris,  sed  brevi  postea  plerumque  evanuerunt. 
Injuriam  utero  oblatam,  inter  parturiendum, 
frequentem  causam  febris  Puerperae  esse,  haud 
pauci  opinantur.  Si  hoc  evenit,  putandum  est  in¬ 
flammationem  primum  in  utero  incepisse,  inde 
Sympathia  Contigua  ad  peritoneum  serpsisse ; 
in d eque  per  totos  ejus  ambitus  Sympathia  Con- 
mia  longe  lateque  grassari,  in  effusionem  bre- 
\  issime  terminantem.  Nunc  hoc  eveniat  judicare 
non  paratus  sum;  sed  duo  exempla  in  Nosoco- 

inio  vidi,  etiam  dum  febris  in  eo  grassabatur;  in 
utroque  quorum  tanta  injuria  utero  facta  fuit 
sub  partu  difficili,  ut  inflammatio,  et  gangraena 
ejusdem  secutae  essent;  et  mortem  agris  binis 
induxit:  nulla  tamen  indicia  febris pathagtiomo- 
nica  ante  mortem  sese  ostenderunt,  quamvis 
ivgrae  per  multos  dies  vitam  traxerunt.  Cadave¬ 
ribus  inspectis,  uteri  fere  toti  gangraenosi  reperti 
sunt;  sed  nulla  vestigia  inflammationis  perito¬ 
naei,  nulla  serosa  effusio,  nullae  moles  lymphae 
coagulatae  in  abdomine  inventae.  Experimenta 
Chirurgi  Travers  in  libro  suo  de  visceribus  ab¬ 
dominis  recitata,  hoc  saepe  evenire  posse,  pro¬ 
bare  videntur.  Febris,  ut  supra  dixi,  Puerperas 
interdum  invasit  post  partus ;  in  quibus  haud 
dubitandum  est,  nonnullam  injuriam  utero  fac¬ 
tam  esse,  sed  haud  saepius  quam  post  partum 
naturalem.  Excitantes  quod  spectat  ad  causas, 
manifestum  erit,  aerem  contagiosum, et  infectum 
nosocomii  summam,  si  non  solam  causam  exci¬ 
tantem  extitisse  :  praesertim  cum  febris  non  gras¬ 
sata  esset  per  urbem,  omnino  in  eadem  propor¬ 
tione,  vel  sub  eadem  forma  maligna. 

CADAVERUM  INSPECTIO. 

In  omnibus  dissectionibus  Puerperarum  fe¬ 
bre  extinctarum,  quas  mihi  videre  contigit,  in¬ 
signiora  phaenomena  morbida  fuere  sequentia. 
Abdominis  parietibus  anterioribus  incisis,  qui 
magnopere  distenti  semper  manserunt,  multum 
serosi  liquoris,  cum  molibus  lymphae  coagulatae 
similibus  commixti,  in  abdomine  inventum  est. 
Quantitas  frequentissime  ad  quinque,  vel  sex  li¬ 
bras  fuit,  modo  tamen  minor,  modo  rursus  multo 
major;  sed  ne  uni  quidem  dissectioni  adfui,  ul¬ 
lius  puerperae  a  febre  in  nosocomio  sublatae,  in 
cujus  abdomine  hic  liquor  serosus  cum  coa¬ 
gulis  non  inventus  fuit.  Color  hujus  liquoris 
viridis,  interdum  leviter  albiccans,  et  persimilis 
seri  lactis,  sed  pauca  exempla  fuere,  ubi  liquor 
potius  fusci  coloris  fuit.  Cum  seroso  liquore 
fragmenta  minora  commixta;  dum  majora  inter 
convolutiones  intestinorum,  et  super  iis  jace¬ 
bant,  super  omento,  mesenterio,  mesocolo,  et 
omnibus  visceribus  abdominis.  Pias  moles  tam 
leviter  adhaerebant  visceribus,  super  qum  jace¬ 
bant,  ut  partibus  non  perturbatis  apparuerunt 

nantes  in  gurgite  vasto.  Peritonaeum,  per  totos 
ejus  ambitus,  morbide  vasculis  refertum,  et  sub¬ 
rubrum  fuit,  tam  parietibus  abdominis  intus 
adhaerens,  quam  viscera  abdominalia  tegens,  et 
omentum,  mesenterium  mesocolon  &c.  formans. 
Peritonaeum  viscera  abdominalia  involvens  ; 
quae  naturaliter  multo  motu  potiuntur,  praecipue 
ventriculum  rubrius,  vasculisque  plenius  quam 
alibi,  interdum  apparuit.  Tunica  jecoris  peritonea 
vasculis  rubuit,  sed  nulla  morbida  structura, 
nulli  abscessus  in  ipso  jecore,  inventi  sunt  *. 
Peritonaeum  fundum,  et  posteriorem  uteri  por¬ 
tem  tegens,  non  magis  vasculis  refertum,  aut 
rubrum  quam  in  aliis  partibus  fuit.  Frequentis¬ 
sime  nulla  structura  morbida  in  utero  reperta 
fuit.  Exempla  pauca  fuere,  inquibus  superficies 
interna  exuviis  nigris  tenuibus  obducta  fuit; 
quas  facile  utero  sano  abradi  potuerunt.  Ilae 
exuviae  similes  fuerunt  iis,  a  Chirurgo  White 
descriptis,  et  verisimile  est  (quod  ille  ait)  dcci  - 
duas  membranas  residua  fuisse.  Nulli  abscesr 

*  Doctor  Hulme  abeessum,  in  jecore  mulieris  hac  febry 
extincte  repertum,  esse  tradidit. 

sus  in  utero,  vel  partibus  vicinis  inventi  fuerunt. 
Unum  exemplum  vidi;  in  quo  unum  ovariorum 
majoris  molis,  et  structurae  durioris,  quam  na¬ 
turale,  repertum  est  Adhaesiones  nullae,  praeter 
leves  per  moles  coagulatas,  repertae;  nec  omen¬ 
tum,  mesenterium,  vel  intestina  in  ullo  casu 
gangraenosa  fuerunt.  In  uno  exemplo  stric¬ 
tura  flexuroe  sigmoideae  coli  inventa  fuit ;  in 
paucis  aliis  area  hujus  eodem  loco  morbide  im* 
minuta  apparuit. 

MEDENDI  CONSILIA. 

Regiminis  idonei,  et  ventilationis  liberae 

* 

magnum  momentum,  narrationem  remediorum, 
et  medicamentorum,  quae  in  curatione  adhibita 

r 

sunt,  ab  illis  incipere  me  suaderet ;  sed  omitto 
aliquid  de  illis  dicere;  quia  ob  utilitatem  refri¬ 
gerantium,  ventilationis  et  fraequentis  vestimen¬ 
torum  mutationis  nunc  universe  agnotam  in 
omnibus  febribus,  certus  sum,  quod  non  dubium 
foret,  quin  curiossisme  observata  essent  in  Noso- 
pomio;  praesertim,  cum  curae  hujus  praefecti  es¬ 
sent  viri,  maxime  eruditi,  scientia  madica,  et  ex 

perieutia  insignes.  Durante  mense  Augusti, 
sub  temperie  coeli  potius  calida  febris  in  No¬ 
socomio  grassata  est  exitio  multis;  tunc  san¬ 
guis  missus  a  Urachi  is  fere  omnium  quas  fe¬ 
bris  invaserat,  et  interdum  sanguinis  missio 
repetita  fuit  nir.jore  vel  minore  quantitate  ut 
visum  est.  Si  ante  horam  octavam  vesperi 
febris  accessit,  tunc  sanguis  missus  est ;  si 
postea,  mane  die  sequente.  Quanquam  pulsus, 
vultus,  tempus  anni,  quo  febris,  ut  epidemica 
grassata  est,  aer  Nosocomii  magni  et  conferti, 
temperamentum  mulierum,  pleraque  quarum 
pauperes,  et  in  partibus  urbis  insalubribus  ha¬ 
bitaverant,  venaesectionem  prohibuisse  videren¬ 
tur;  dolor  tamen  abdominis  tactus  impatientis, 
et  analogia  inter  hunc  morbum,  et  peri toniti- 
dem  communem  non  in  Puerperis  occurrentem, 
missionem  sanguinis  indicare  visi  sunt.  Prae¬ 
sertim  quia  in  peritonitide  communi  sanguinis 
missio  interdum  haud  parvi  prosit ;  quamvis 
pulsus  eam  indicare  non  videretur;  et  pulsus 
plenior,  interdum  etiam  validior,  post  sanguinem 
missum  observetur.  Verumtamen  experientia 

haud  parva  docuit  sanguinis  detractionem,  effe c- 
tum  non.  omnino  tam  bonum,  in  hac  febre  ha¬ 
bere,  et  imparem  esse  ad  morbum  tollendum,, 
vel  etiam  ad  gradum  ejus  sistendum ;  immo  non¬ 
nulla  exempla  fuere,  ubi  visa  est  effectum  om¬ 
nino  contrarium  praebere.  Jussus  sanguinem 
detraxi  a  brachiis  duarum  Puerperarum,  (No.  10.) 
quas  febris  haud  multis  horis  ante  invaserat. 
Sanguis  ad  uncias  circiter  duodecem,  vel  qua- 
tuprdecem  ab  utraque  missus,  superficiem  levi¬ 
ter  coriaceam  albam  ostendit;  nullum  animi  de¬ 
liquium,  nulla  debilitas  peculiaris  dum  sanguis 
profluxerit;  tamen  brevi  post  venaesectionem 
tempore,  ambae  multo  graviores  fiebant,  nec 
unquam  aspectum  tam  salubrem  recuperarunt, 
quam  ante  habuerant  donec  mors  supervenerit. 
Medicamenta  iisdem  data  fuere  cathartica  le¬ 
niora,  enemata,  haustus  effervescentes,  fotus  ab¬ 
dominis,  et  talia.  Quamvis  sanguinis  detractio 
tam  parvi  profecit  in  curatione  febris  Puerperae 
Nosocomii,  optimum  tamen  remedium  fuit,  in 
nonnullis  morbis  sporadicis,  qui  in  eo  appa¬ 
ruerunt.  In  uteri  quoque  inflammatione  sub 

partibus  difficilibus  &c.  interdum  inevitabli, 
cui  febris  non  supervenit.  Dum  sanguis,  ut  su¬ 
pra  missus  esset,  cathartica  leniora,  quantum  ad 
alvum  rite  temperandum  praebita  sunt:  perpau¬ 
cis  tamen  faces  aut  fictorem  morbidum,  aut 
graveolentiam  amittere  visae  sunt.  Pulvis  au- 
timonialis  cum  calomelane  interdum  datus  fuit, 
varia  emetica  in  dosibus  refractis,  opium,  hau¬ 
stus  effervescentes  &c.  ut  visum  est.  Sed  eme¬ 
ticorum  exhibitio  in  dosibus  repetitis,  ita  ut  vo¬ 
mitus  frsequens  cieretur,  vix  potuit  necessaria 
esse  in  hoc  morbo;  in  quo  vomitio  semper  adfuit 
etiam  maxime  vexavit.  Dolor  quoque  abdomi¬ 
nis,  frequentem  exhibitionem  emeticorum  pro¬ 
hibere  visus  est.  Primo  intuitu  multum  miran¬ 
dum  videtur,  cur  detractio  sanguinis  in  hoc 
morbo  non  magis  profuerat,  in  quo  aucta  peri¬ 
tonaei  vasculorum  frequentia  in  cadaverum  in¬ 
spectione  observata,  adfuisse  inflammationem 
visa  est  probare,  quamque  nihil  vetat,  quin  ad 
phlegmonem  referamus  cum  universalem  in  ef¬ 
fusionem  terminationem  habuerat.  Tamen  me 
saltem  judice  passivae  naturae  fuit:  quod  si  remi- 
nisceremur  effectus  quem  aer  nonnullorum  noso- 

comiorum  possidet,  praecipue,  dum  epidemica 
in  iis  grassantur,  modificandi,  et  mutandi  etiam 
salubrem  inflammationem  innaturam  epidemici, 
si  temporis  anni  quo  hoc  malum  invaserit,  si 
conditionis  relaxatas  debilitatae,  et  irritabilis 
omnium  aegrotarum  brevi  tempore  post  febris 
impetum;  si  terminationis  ejus  praematurae  in 
effusionem,  admiratio  nostra  erit  magnopere  im¬ 
minuta.  praeterea  multum  commodi,  ab  san¬ 
guinis  missione,  vix  expectari  potest  functione 
organorum  digestionis  morbida,  et  indomita  re¬ 
manente,  quae  igitur  ex  necesse  multum  immi¬ 
nueret  vires  systematis  antea  debilis,  et  parum 
conferret  ad  domandum  morbidas,  vel  restitu¬ 
endum  salubres  functiones.  Abdomini  saepe 
sanguis  detractus  fuit  ope  hirudinum  cum  multo 
beneficio  ;  unum  exemplum  vidi,  ubi  Puerpera 
ex  febre  bene  convaluit  multis  hirudinibus 
abdomini  saepe  applicatis.  Periculum  olei  te¬ 
rebinthi  rx  inultum  laudati  a  Doctore  Bren- 
nan  factum  vidi;  majori  parti  febricitantium 
datum  fuit  ab  ^ss  ad  %i  pro  dosi,  et  repe-- 
tita  fuit,  saepius,  aut  rarius,  ut  visum  est.  Vo- 

initum  frequentem,  et  catharsin  plenam  ple¬ 
rumque  induxit,  et  in  paucis  exemplis  aliquid 
levaminis  primo  dare  visum  est :  tamen  peri¬ 
culo  longiore  et  pleniore  facto,  manifestum  fuit 
oleum  terebinthinas  nulla  vi  specifica  lmnc 
morbum  curandi  praeditum  esse.  Immo  adfui 
dum  per  duos,  vel  tres  dies  datum  est  Puer¬ 
perae  (in  No.  8.)  febre  aegrotae,  per  quod  tempus 
inulto  celerius  ingravescebat,  quam  alix  febri¬ 
citantes  eodem  in  loco,  quibus  non  adhibitum 
est.  Hoc  observato  intermissum  est,  tunc 
cursus  morbi  declivior  nonnihil  remorae  visus 
est  sustinuisse,  tamen  mors  brevi  tempore  su¬ 
pervenit.  Polygalam  senegam  adhibitam  in  hoc 
morbo,  mihi  non  contigit  videre.  Propter  simi¬ 
litudinem  haud  parvam,  inter  hanc  febrem,  et 
biiiosas  remittentes  in  tropicis  regionibus  occu- 
rentes,  praesertim  biliosam  putridam  febrem 
Grenadae  tam  periti  tractatam  a  Doctore  Chis- 
holm,  et  etiam  propter  magnum  profectum  ex 
calomelane  in  emendando  morbidas  et  insalu¬ 
bres  inflammationes  in  putridis  morbis,  a  seipso 
observatum,  Doctor  Tuomy  medicinae  prae- 

ticae  in  Academia  Eblanensi  professor,  calo- 
melana  in  curatione  hujus  morbi  commenda¬ 
vit;  tamen  utiliorem  fore  putavit,  si  ut  prophy- 
lacticum  remedium  ante  impetum  febris  daretur. 
Idem  etiam  exhibitionem  cerevisia?  fermen¬ 
tantis  propter  magnam  ejus,  et  bene  notam  vim 
in  foeterem  excrementorum  corrigendo,  et  ab* 
dominis  tensionem  imminuendo,  in  morbis  pu¬ 
tridis,  proposuit.  Exempla  duo  in  nosocomio 
vidi,  ubi  Puerperae  duae  febre  aegrotae  bene  con¬ 
valuerunt,  quibus  statim  post  morbi  impetum, 
calomelas  elatus  fuit,  et  dosis  repetita  cum  ene- 
matibus,  donec  plurimae,  et  copiosae  dejectiones, 
sed  foetidae,  et  graveolentes  supervenerunt;  ca- 
lornelas  postea  in  refractis  dosibus  elatus,  donec 
dejectiones  naturales  fiebant  Hoc  tempore  ca¬ 
lomelas  pro  communi  cathartico  plerumque  ex¬ 
hibitus  est;  quamvis  nec  tempus  impetus,  nec 
ulla  indicia  febris  adfuerunt.  Nunc  febris  evanes¬ 
cere  coepit,  igitur  opportunitatem  viel.ndi,  pos¬ 
tea  non  habui,  effectum  caiomelanos  m  eam  le¬ 
vandam  versus.  Num  frequens  illius  exhibitio  ad 
febris  extinctionem  aliquid  contulerit,  judicare 

non  possum,  quiaeodcm  tempore  frigidum  coelum 
invadebat,  quod,  ut  bene  notum  est,  insignem 
vim  putridam  contagionem  delendi  possidet. 
Cerevisia  fermentans  in  noscomio  non  data 
est ;  mihi  contigit  tamen  optimos  effectus,  ex 
calomclatie,  et  cerevisia  videre,  in  curatione 
febris  Puerperae,  ut  per  urbem  occurrebat ; 
qua  tuor  Puerperis  similiter  febricitantibus  fe¬ 
bri  nosocomii,  sed  mitius,  ea  dedi.  Unicui¬ 
que  harum  statim  post  morbi  impetum,  grana 
quatuor  vel  quinque  calomelands,  cum  pau- 

.  i 

cis  Rhei,  et  uno  vel  duobus  pulveris  an  t  imo- 
nialis  ministravi,  abdomen  saepius  indies  foveri 
jussi ;  dosis  repetita  fuit  cum  enematibus  purgan¬ 
tibus,  donec  plena  catharsis  supervenerit.  Tunc 
cerevisiam  fermentantem  ad  duas  circiter  libras 
quotidie  dedi  ;  diebus  sequentibus  medicamen¬ 
ta  repetita  sunt;  sed  dosibus  calomelanos  mino¬ 
ribus,  interdum  conjunctis  cum  opio,  vel  hau¬ 
stibus  anodynis  interpositis,  donec  tandem  de¬ 
jectiones  naturales  fiebant.  iEgrce  sic  tractatae 
visae  sunt,  non  perdere,  sed  potius  acquirere  vi¬ 
res  ;  post  dejectiones  ita  naturales  factas,  tensio 

abdominis,  et  impatentia  tactus  evanuerunt;  et 
ipsae  restitutae  sunt.  Ab  his  factis  fideliter  re» 
citatis  sentire  adductus  sum,  sanguinis  detrac¬ 
tionem  iteratam  per  Hirudines  multas,  fotum, 
epispastica,  calomelanem  cum  antimonii  pre- 
parationibus,  opio  ut  videretur  addito,  vel  in¬ 
terposito,  et  cercvisiam  fermentantem,  aliis 
anteponenda  esse ;  praesertim  ubi  febris  malig¬ 
nam  formam  quam  descripsi  induit.  Num  be¬ 
ne  nota  potentia  catharticorum  mercurialium, 
prae  casteris,  in  primas  vias  exonerando  putridis 
contentis,  quibus  in  hoc  morbo  visae  sunt  abun¬ 
dare;  aut  potentia  eorum  localis  in  subigendo 
organorum  digestionis  vitium,  hoc  in  morbo 
semper  gravissimum,  num  vis  morbidam  inflam¬ 
mationem  subigendi,  ut  constat  ex  eorum  effec¬ 
tibus  in  Dysenteria;  aut  vires  quas  Hydrargyri 
prcparationes  habere  videntur,  in  absorptione 
promovenda,  vel  effusione  impedienda,  quae 
semper  valde  mature  evenit,  et  causa  mortis  hic 
existere  apparet,  talem  effectum  nos  plane 
sperare  persuaderunt  ?  Ex  Digitali,  in  primo 
Stadio  hujus  morbi,  multum  beneficii  nequeo  non 

expectare,  quia  in  irritabititatem  systematis  im¬ 
minuendo,  et  in  pulsus  minus  frequentes  effici¬ 
endo,  multum  pollere  videtur,  dum  inanitionem 
periculosam,  haud  omnino  inducit;  effectus 
etiam  in  absorptione  promovenda,  exhibitionem 
ejus  in  ultimo  stadio  indicat. 

PROPHYLAXIS. 

Remedia  prophylactica  (ut  opinor)  scientia 
nostra  causarum  morbi  niti  debent;  quare  quum 
ha?c  scientia  haud  incertis  fundamentis,  vel  ob¬ 
servatione  nititur,  indicationes  duae  sunt.  Primo , 
evitare,  amovere,  vel  corrigere  causas  excitantes, 
si  id  fieri  potest.  Secundo ,  Causas  praedispo- 
nentes  quam  maxime  corrigere,  et  systema  in 
eam  conditionem  redigere,  in  qua  quam  minime 
effectum  sit  causis  excitantibus.  Jamjam  osten¬ 
dere  conatus  sum,  cur  crederem,  aerem  noscomii 
summam  causam  excitantem  hujus  morbi  fuis¬ 
se  ;  et  etiam  memoravi  quibus  modis  purificare 
eum,  et  contagionem  delere,  tcntatum  est ;  qui 
tamen  durante  coelo  calido,  ad  praeventionem  fe¬ 
bris  impares  reperti  fuere.  Quod  ad  causas  pree- 
disponentes  spectat,  haud  dubium  est  (ut  supra 

posui)  parturitionem  summam  causam  praedis- 
ponentem  (vel  sine  qua  non)  hujus  morbi  fuisse. 
Verisimile  est  propter  repentinam,  in  contentis 
abdominis,  commutationem;  et  relaxationem 
mobilitatem,  et  irritabilitatem  in  omni  partu  auc¬ 
tas  ;  quae  igitur  quamvis  evitandae  non  sunt, 
tamen  mobilitas,  et  irritabilitas  nonnihil  immi¬ 
nui  regimine  apto,  et  aere  haud  calido  possunt. 
Mentis  anxietas  priedispositionem  augere  visa 
est,  quam  amovendi  vel  corrigendi  minimam 
potestatem  habent  medici.  Jamjam  quod  alvi 
astrictio  possit,  pnedispositionem  magnopere 
augere,  ostendere,  modique  agendi  rationem 
reddere,  conatus  sum  :  hanc  solam  cum  fide  pos¬ 
sumus  amovere,  vel  corrigere  medicamentis. 
Hinc  non  potest  quin  fieret;  quod  aer  purus, 
neque  calidus,  regimen  idonenm,  et  attentio 
ad  canalis  alimentariae  functiones,  ante  et  post 
partum,  secundae  indicationi  optime  respon¬ 
derent,  et  propter  causas  ante  enumeratas,  et 
effectus,  quos  ex  catbarticis  mercurialibus  vidi, 
me  saltem  judice,  haec  anteponenda  sunt. 

FINIS. 

